open-index/open-wikipedia-markdown huggingface dataset:
Ozolnieki

**Ozolnieki** ir apdzīvota vieta Zemgalē, Jelgavas novadā. Ozolnieku pagasta administratīvais centrs. Ciems atrodas aptuveni 36 km no Rīgas un 6 km no Jelgavas centra, Iecavas upes kreisajā krastā, netālu no tās ietekas Lielupē. Pēc iedzīvotāju skaita Ozolnieki ir trešais lielākais ciems Latvijā.

## Vēsture
thumb|320px|Paulsgnādes muižas lokalizācija pirms Pirmā pasaules kara. 
Ozolnieki veidojušies uz Ozolmuižas (*Eckhofen*) zemes, kas Kurzemes un Zemgales hercogistes laikā bija hercogu īpašumā. 1649. gadā Ozolmuižu kā laulības dāvanu saņēma hercoga Jēkaba sieva Luīze Šarlote. Pēc hercogistes likvidācijas 1795. gadā muiža pārgāja Krievijas Impērijas ķeizara Pāvila I īpašumā, kas to uzdāvināja Kurzemes gubernatoram Kārlim Vilhelmam Drīzenam, kas to pārdēvēja par Paulsgnādi (*Paulsgnade* — "Paula žēlastība").
1846. gadā uzcēla Ozolmuižas skolu.
1920. gada zemes reformas laikā agrāk Rekes dzimtai piederošo Ozolmuižu sadalīja 252 vienībās 1299 ha kopplatībā. 1939. gadā atklāja jauno pagasta valdes namu.

Pēc Otrā pasaules kara 1949. gadā Ozolnieku pagastu likvidēja un Ozolnieku ciems nonāca Jelgavas rajona pakļautībā, 1954. gadā tas nonāca Valgundes ciema, bet vēlāk — Cenu ciema sastāvā, līdz 1979. gadā Ozolniekus pārveidoja par pilsētciematu. Pēc Latvijas neatkarības atgūšanas Ozolnieku pilsētciematu pārdēvēja par Ozolnieku pagastu, nemainot tā teritoriju.

No 1950. gada, kad Ozolniekos izvietoja *Jelgavas meliorācijas mašīnu staciju*, ciemats sāka veidoties un augt kā melioratoru ciemats. Uzņēmuma vadībā tika ievērojami paplašināts Ozolnieku dzīvojamais fonds un infrastruktūra, uzceltas vairākas ražotnes.
1987. gadā no Ozolnieku astoņgadīgās skolas izveidoja Ozolnieku vidusskolu.

No 2003. gada, kad Ozolnieku pagasts apvienojās ar Cenu pagastu, Ozolnieki kļuva par jaunizveidotā Ozolnieku novada administratīvo centru. 2021. gadā Ozolnieku novadu iekļāva Jelgavas novadā, līdz ar to Ozolnieki kļuva par Ozolnieku pagasta administratīvo centru.

### Iedzīvotāju skaita dinamika
Esošajās robežās, pēc CSP un OSP datiem.

## Attēlu galerija

Ozolnieki school 2020.jpg|Ozolnieku vidusskola
Ozolnieki Lutheran church.jpg|Ozolnieku luterāņu baznīca
Ozolnieki parish administration office.jpg|Pagasta (agrāk novada) pašvaldība
Ozolnieku Tautas nams.jpg|Tautas nams
Top! supermarket in Ozolnieki.jpg|Supermārkets *Top!*
Agate Hotel in Ozolnieki.jpg|Viesnīca *Agate Hotel*
A pharmacy in Ozolnieki.jpg|Aptieka
Bērnudārzs "Pūcīte".jpg|Bērnudārzs *Pūcīte*
Skolas iela (Ozolnieki) 03.jpg|Daudzdzīvokļu mājas
Ozolnieki_train_station.jpg|Dzelzceļa stacija


## Skatīt arī
* Ozolnieku ielu uzskaitījums
* Latvijas lielāko ciemu uzskaitījums

## Atsauces

## Ārējās saites
Obsessed

***Obsessed*** ir amerikāņu dziedātājas Meraijas Kerijas dziesma, kas tika izdota kā pirmais singls no Kerijas divpadsmitā studijas albuma *[[Memoirs of an Imperfect Angel]]*. Dziesmas autori un producenti ir Kerija, The-Dream (kurš ir dzirdams arī dziesmas ievadā) un Kristofers "*Tricky*" Stjuarts. *Obsessed* tika izdota radiostacijām 2009. gada 16. jūnijā. Singls kļuva par Kerijas divpadsmito platīna sertifikācijas singlu, kas ir vairāk nekā jebkurai citai sieviešu kārtas izpildītājai ASV.
Trents Reznors

**Maikls Trents Reznors** (; dzimis ) ir amerikāņu dziedātājs, komponists, multiinstrumentālists un mūzikas producents. Visvairāk zināms kā industriālā roka projekta *[[Nine Inch Nails]]* izveidotājs. Bijis *[[Option 30]]*, *[[The Innocent (grupa)|The Innocent]]*, *[[Exotic Birds]]*, *[[Tapeworm]]* grupu dalībnieks, pašlaik darbojas grupā *[[How to Destroy Angels]]*. 2007. gadā Reznors beidza sadarbību ar ierakstu kompāniju *[[Interscope Records]]* un pašlaik ir neatkarīgs mūziķis, izdodot mūziku paša izveidotā izdevējkompānijā *[[The Null Corporation]]*.

Reznors sadarbojies ar vairākiem citiem mūziķiem, tai skaitā ir bijis producents Merilina Mensona un Sola Viljamsa mūzikas ierakstiem. Veidojis arī videospēļu un filmu skaņu celiņus. Par 2010. gadā kopā ar Atikusu Rosu komponēto ''The Social Network'' skaņu celiņu filmai "Sociālais tīkls" saņēmis Zelta globusa un Amerikas Kinoakadēmijas balvu. Abi kopā saņēmuši arī ''Emmy'' balvu par mūziku TV miniseriālam *[[Watchmen]]* (2019). 2021. gadā par mūziku animācijas filmai "Dvēsele" kopā ar Atikusu Rosu un Džonu Batistu saņēma Kinoakadēmijas balvu nominācijā "Labākā oriģinālmūzika", Zelta globusa balvu nominācijā "Labākais skaņu celiņš" un BAFTA kino balvu nominācijā "Labākā oriģinālmūzika".

Žurnāls *[[Time]]* 1997. gadā Reznoru atzina kā vienu no gada ietekmīgākajiem cilvēkiem, bet *[[Spin]]* Reznoru ir raksturojis "kā vissvarīgāko mākslinieku mūzikas industrijā".

## Atsauces

## Ārējās saites

* Nine Inch Nails oficiālā mājaslapa
UEFA jubilejas apbalvojumi

Lai atzīmētu UEFA 50. gadadienu 2004. gadā, katrai no dalībvalstīm bija jāizvēlas viens no saviem spēlētājiem kā pats labākais spēlētājs pēdējos 50 gados (1954-2003). Šie 52 spēlētāji tika nosaukti par **Zelta spēlētājiem**. Spēlētāju saraksts tika paziņots 2003. gada novembrī UEFA mītnē Nionā.

*  Albānija — Panajots Pano
*  Andora — Koldo
*  Anglija — Bobijs Mūrs
*  Armēnija — Horens Oganesjans
*  Austrija — Herberts Prohāzka
*  Azerbaidžāna — Anatolijs Baniševskis
*  Baltkrievija — Sergejs Aļeiņikovs
*  Beļģija — Pauls Van Himsts
*  Bosnija un Hercegovina — Safets Sušičs
*  Bulgārija — Hristo Stoičkovs
*  Čehija — Jozefs Masopusts
*  Dānija — Mikāls Laudrups
*  Horvātija — Davors Šukers
*  Fēru Salas — Abraham Løkin
*  Francija — Žists Fontēns
*  Grieķija — Vassilis Hatzipanagis
*  Gruzija — Murtaz Khurtsilava
*  Igaunija — Marts Poms
*  Īrija — Džonijs Džiless
*  Islande — Ásgeir Sigurvinsson
*  Itālija — Dino Dzofs
*  Izraēla — Mordehajs Spīglers
*  Kazahstāna — Sergejs Kvočkins
*  Kipra — Sotiriss Kaiafass
*  Krievija — Ļevs Jašins
*  Latvija — Aleksandrs Starkovs
*  Lietuva — Armīns Narbekovs
*  Lihtenšteina — Rainers Haslers
*  Luksemburga — Luī Pilo
*  Maķedonija — Darko Pančevs
*  Malta — Karmels Busutils
*  Moldova — Pāvels Čebanu
*  Nīderlande — Johans Kruifs
*  Norvēģija — Rune Bratseth
*  Polija — Vlodzimežs Lubaņskis
*  Portugāle — Eusebiu
*  Rumānija — George Hadži
*  Sanmarīno — Masimo Bonīni
*  Serbija — Dragans Džajičs
*  Skotija — Deniss Lo
*  Slovākija — Jans Popluhārs
*  Slovēnija — Branko Oblaks
*  Somija — Jari Litmanens
*  Spānija — Alfredo di Stefano
*  Šveice — Stefans Šapuizā
*  Turcija — Hakans Šikirs
*  Ukraina — Olehs Blohins
*  Ungārija — Ferencs Puškāšs
*  Vācija — Frics Valters
*  Velsa — Džons Čārlzs
*  Ziemeļīrija — Džordžs Bests
*  Zviedrija — Henriks Lāšons

## Skatīt arī
* FIFA 100

## Atsauces

## Ārējās saites
* RSSSF.com UEFA Awards
Lejiņš

**Lejiņš** (sieviešu dzimtē Lejiņa) ir latviešu cilmes uzvārds. Cilvēki ar šo uzvārdu:

* Atis Lejiņš (1942) — politiķis;
* Jānis Lejiņš (1954—2025) — rakstnieks un scenārists;
* Kārlis Lejiņš (1891—1941) — pulkvedis, Lāčplēša Kara ordeņa kavalieris;
* Kārlis Morics Lejiņš (1858—1920) — ārsts;
* Paulis Lejiņš (1883—1959) — agronoms un zinātnieks;
* Pauls Lejiņš (1886—1942) — politiķis;
* Pēteris Lejiņš (1909—2002) — jurists un sabiedrisks darbinieks.
Blaus

**Blaus** (no  — 'zils'; sieviešu dzimtē **Blaua**) ir vācu cilmes uzvārds. Cilvēki ar šo uzvārdu:

* Aleksandrs Blaus (1912—1988) — Sarkanās armijas virsnieks;
* Augusts Blaus (1863—1920) — latviešu ārsts un sabiedriskais darbinieks, Ventspils pilsētas galva;
* Eduards Blaus (1887—1941) — latviešu dzelzceļnieks un virsnieks;
* Haralds Blaus (1885—1945) — sportists, mednieks, arhitekts, sporta funkcionārs;
* Imants Blaus (1933—1997) — latviešu ekonomists, vēsturnieks, šahists;
* Jānis Blaus (1880—1941) — latviešu arhitekts, būvinženieris un virsnieks;
* Kārlis Blaus (1904—1959) — latviešu tulkotājs;
* Lauris Blaus (1990) — basketbolists;
* Leopolds Blaus (1901—1943) — Latvijas brīvības cīņu dalībnieks;
* Makss Blaus (1928—1984) — šveiciešu šahists;
* Pēteris Blaus (1856—1930) — latviešu rakstnieks, žurnālists;
* Pēteris Blaus (1900—1971) — latviešu rakstnieks, žurnālists;
* Roberts Blaus (1884—1937) — Latvijas brīvības cīņu dalībnieks;
* Rūdolfs Blaus (1887—1965) — padomju sabiedriskais darbinieks.
Atis Auzāns un Daugavpils Oranžais koris

***Atis Auzāns un Daugavpils oranžais koris*** ir Daugavpils Oranžā kora debijas albums, kas tika izdots . Albumā ir iekļautas visas 11 dziesmas no šovā "Koru kari" izpildītajām. Dziesmas "Kur gaismeņa" un "Ar Tavu vārdu" noķluva daudzu Latvijas topu virsotnēs.
## Dziesmu saraksts

## Personāls
Albuma ierakstā piedalījās:
* Atis Auzāns (vokāls, aranžējums, citi instrumenti);
* Artūrs Palkevičs (aranžējums, citi instrumenti).
* **Oranžais koris** (vokāls, koris):
** Olga Stupiņa (solo # 3; 8);
** Anita Levša (solo # 2; 8);
** Inta Ļaksa (solo # 8);
** Katerīna Fedosejeva;
** Emma Safronova (solo # 10; 11);
** Sofija Plisko;
** Juris Vucāns (solo # 8);
** Sandis Ulpe (solo # 4);
** Guntis Rasims (solo # 4, 9);
** Valdis Kokins (solo # 7);
** Sergejs Ivanovs (solo # 9);
** Jānis Auzāns (solo # 2);
** Evita Gržibovska (solo # 1).
* **Viesmākslinieki**:
** Liene Šomase (vokāls # 5);
** Andris Ērglis (vokāls # 6);
** Artūrs Uškāns (dūdas, īru flauta, stabule # 1)
** Inga Zeite (vijole # 8)
** Valdis Rundzāns (basģitāra #6).
### Tehniskais personāls
* Dizains un datorgrafika: Ludmila Velika.

## Ārējās saites
* platformamusic.lv Iegādāties albumu
Kriss Mārtins

**Kristofers Entonijs Džons Mārtins** (; dzimis ) ir angļu mūziķis un dziedātājs, viens no britu rokmūzikas grupas *[[Coldplay]]* dibinātājiem un tās vadošais solists.

## Dzīves sākumposms
Kriss Mārtins ir dzimis Ekseterā, Devonā. Viņš bija vecākais bērns piecu bērnu ģimenē. Viņa tēvs bija grāmatvedis, bet māte bija mūzikas skolotāja. Mārtins uzsāka mācības Ekseteras Katedrāles skolā. Savu pirmo grupu Mārtins izveidoja jau pamatskolā. Pēc aiziešanas no Ekseteras Katedrāles skolas, Mārtins turpināja mācības Šerbornas skolā, Dorsetā. Šerbornā Mārtins izveidoja blūza grupu *The Rockin' Honkies*. Viņu pirmo uzstāšanos skatītāji izsvilpa. Skolā viņš satika Filu Hārveju, vēlāko grupas *[[Coldplay]]* menedžeri. Mārtins turpināja mācības Londonas Universitātes koledžā. Tur viņš apguva arī grieķu un latīņu valodas.

## Mūziķa karjera
### Coldplay
Studējot Londonas Universitātes koledžā, Mārtins satika Džoniju Baklendu, Gaju Berimenu un Villu Čempionu. 1997. gadā viņi izveidoja grupu *Coldplay*. Grupa ieguva pasaules slavu ar savu veiksmīgo debijas albumu *[[Parachutes]]* 2000. gadā. Pēc tam ir viņi izdeva vēl septiņus albumus: *[[A Rush of Blood to the Head]]*, *[[X&Y]]*, *[[Viva la Vida or Death and All His Friends]]*, *[[Mylo Xyloto]]*, *[[Ghost Stories]], *A Head Full Of Dreams* un *Everyday Life*.

=== Solo karjera ===
Mārtins ir sarakstījis dziesmas vairākiem mūziķiem, ieskaitot grupai *Gravity* dziesmu*Embrace* un dziedātājai [[Džamēlija]]i — dziesmu *See It in a Boy's Eyes*. Mārtins ir arī sadarbojies ar [[Rons Seksmits|Ronu Seksmitu]], *Faultline*, grupu *The Streets* un [[Ians Makalahs|Ianu Makalahu]]. 2005. gadā viņš sadarbojās ar [[Nellija Furtado|Nelliju Furtado]] dziesmā *All Good Things (Come to an End)*, viņas albumam *Loose*, kas tika izdots 2006. gadā. Pēc viņu abu uzstāšanās [[Glāstonberijas festivāls|Glāstonberijas festivālā]] 2002. gadā, baumoja, ka viņi abi ir pāris. Furtado pajokoja par situāciju sakot: "Jā, viņš ir mans draugs, viņš tikai to vēl nezina."

Mārtins ir sadarbojies arī ar [[hiphops|hiphopa]] māksliniekiem. 2006. gadā viņš kopā ar *Jay-Z* strādāja pie viņa atgriešanās albuma *Kingdom Come*. 2007. gadā Mārtins piedalījās *Swizz Beatz* debijas albuma *One Man Band Man* dziesmā *Part of the Plan*. Viņš bija līdzautors un izpildītājs [[Kanje Vests|Kanjes Vesta]] dziesmā *Homecoming*.

== Privātā dzīve ==
Mārtins satika amerikāņu aktrisi [[Gvineta Paltrova|Gvinetu Paltrovu]] *Coldplay* koncerta aizkulisēs. Pāris apprecējās pēc gada, . Viņu meita Epla Blaita Elisone Mārtina piedzima , [[Londona|Londonā]]. Viņu otrais bērns Mozus Brūss Entonijs Mārtins piedzima , [[Ņujorka|Ņujorkā]]. Eplas krusttēvs ir *Coldplay'' ģitārists Džonijs Baklends. 2016. gadā Paltrova un Mārtins izšķīrās. 2017. gada Mārtins uzsāka attiecības ar aktrisi Dakotu Džonsoni.

Mārtins ir veģetārietis. Viņš nodarbojas ar jogu. Viņš nesmēķē un nelieto alkoholu.

2003. gadā, Austrālijā, Mārtins tika arestēts par uzbrukumu fotogrāfa mašīnai. Viņš zaudēja savaldīšanos, pēc tam, kad tika nofotogrāfēts publiskajā pludmalē.

## Atsauces

## Ārējās saites
Dalbe (nozīmju atdalīšana)

**Dalbe** var būt:
* Dalbe — apdzīvota vieta Zemgalē, Jelgavas novadā;
* Dalbe — dzelzceļa stacija līnijā Rīga—Jelgava.
Dalbe

**Dalbe** ir apdzīvota vieta Zemgalē, Jelgavas novadā. Ciems atrodas Misas upes krastā aptuveni 14 km no novada centra Jelgavas un 28 km no Rīgas. Ciemā atrodas Dalbes baznīca, kas ir vietējas nozīmes arhitektūras piemineklis.

## Iedzīvotāju skaita dinamika
Esošajās robežās, pēc CSP un OSP datiem.

## Atsauces
Vills Čempions

**Viljams "Vills" Īlans Čempions** () ir bundzinieks un vokālists grupā *[[Coldplay]]*.

## Dzīves sākumposms
Vills Čempions ir dzimis Sauthemptonā, Anglijā. Viņa tēvs bija arheoloģijas profesors vietējā universitātē. Jaunībā viņš iespaidojās no īru tautas mūzikas. Viņš uzauga spēlējot ģitāru, bet viņš mācēja spēlēt arī basģitāru, klavieres. Pirms pievienošanās *[[Coldplay]]*, viņš spēlēja grupā *[[Fat Hamster]]*. No visiem dalībniekiem Čempions grupai pievienojās pēdējais. Sākotnēji viņš neprata spēlēt bungas, taču ātri vien tās apguva.

## Blakus projekti
2004. gadā Čempions kopā ar Gaju Berimenu no *[[Coldplay]]* un kā viesmāksliniekam palīdzot *[[a-ha]]* taustiņinstrumentālistam Magnem Furuholmenam, ierakstīja albumu *Past Perfect Future Tense*.

Čempions arī piedalījās kā viesaktieris viena no *Red Wedding* mūziķiem lomā seriāla "Troņu Spēle" epizodē "Rains of Castamere", kas tika rādīta HBO televīzijā 2013. gada 2. jūnijā.

## Privātā dzīve
Vills bija pirmais *[[Coldplay]]* dalībnieks, kas apprecējās. Viņš apprecēja Marianu Darku. Kāzas notika 2003. gadā. Viņu pirmais bērns, meitene Eva nāca pasaulē 2006. gada 28. aprīlī. 2008. gada 7. maijā pasaulē nāca dvīņi Džuno un Rekss.
## Atsauces

## Ārējās saites
* Oficiālā mājas lapa
*
Latvijas Republikas okupācijas diena

right|thumb|270px|Sarkanās armijas ienākšana Rīgā, 1940. gada 17. jūnijs
**Latvijas Republikas okupācijas diena** (17. jūnijs) ir Latvijas Republikas atceres diena.

Šajā dienā tiek pieminēts 1940. gada 17. jūnijs, kad Padomju Savienība okupēja Latviju. 1940. gada naktī uz 15. jūniju padomju robežsargi uzbruka Latvijas robežsargiem. Sadursmē gāja bojā trīs latviešu robežsargi un sardzes priekšnieka sieva, bet 10 robežsargus un 16 privātpersonas padomju puses robežsargi aizveda sev līdzi. Šis notikums vēsturē iegājis kā Masļenku robežincidents. 

Nākamajā dienā, 16. jūnijā, Padomju Savienības ārlietu tautas komisārs Vjačeslavs Molotovs Latvijas sūtnim Maskavā pulkvedim-leitnantam Fricim Kociņam nolasīja PSRS valdības ultimātu, kurā pieprasīja Latvijas valdības atkāpšanos, kā arī neierobežota padomju karaspēka kontingenta ielaišanu Latvijā. Latvijas valdībai piekrītot šī ultimāta noteikumiem tika atļauts ielaist Sarkanās armijas daļas Latvijā. 17. jūnija rītā tās šķērsoja Latvijas robežu. Latvija nokļuva pilnīgā svešas armijas varā un Latvijas valdība zaudēja rīcības spēju. Situāciju valstī kontrolēja PSRS sūtniecība Rīgā. Tas bija starptautisko tiesību pārkāpums, kā arī iepriekš noslēgto vienošanos pārkāpums. Šajā dienā sākās okupācija, kura Latvijā ilga 50 gadus. 

## Piezīmes un atsauces
Masimo Bonīni

**Masimo Bonīni** (; dzimis  Sanmarīno) ir bijušais Sanmarīno futbolists, kurš tiek uzskatīts par labāko futbolistu un vienu no labākajiem sportistiem Sanmarīno vēsturē. Viņš bija balsta pussargs un savas karjeras laikā spēlēja Bellaria, Forlì, Cesena, Juventus un Bologna klubos.

Nozīmīgāko karjeras daļu Bonīni aizvadīja Turīnas "Juventus" komandā no 1981. līdz 1988. gadam. Klubā viņš nospēlēja 296 spēles un guva 6 vārtus. Viņš ieguva 3 *[[Itālijas futbola čempionāta A sērija|Scudetti]]*, 1 Itālijas kausu, 1 Čempionu līgas kausu, 1 Kausu ieguvēju kausu, 1 Eiropas superkausu un 1 Starpkontinentālo kausu (vai Pasaules klubu čempionātu). Viņš ir vienīgais Sanmarīno futbolists, kas ieguvis Eiropas kausu. Bez viņa vēl tikai motociklists Manuels Podžiali kā Sanmarīno pārstāvis ir uzvarējis pasaules līmeņa sporta sacensībās.

Tā kā UEFA līdz 1990. gadam nebija oficiāli atzinusi Sanmarīno Futbola federāciju, spēlētāji no Sanmarīno tika pieskaitīti Itālijas spēlētājiem. Šī iemesla dēļ Bonīni varēja spēlēt Itālijas izlasē un viņš arī aizvadīja 9 spēles Itālijas U21 izlasē. Tā kā Bonīni nevēlējās atteikties no Sanmarīno pilsonības, viņam bija jāgaida līdz 1990. gadam, līdz viņš varēja spēlēt Sanmarīno izlasē, kur viņš nospēlēja 19 spēles jau savā karjeras beigu daļā. Īsu brīdi pēc karjeras beigšanas Bonīni bija arī Sanmarīno izlases treneris.

UEFA 50. gadadienas sakarā 2004. gadā katrai no 52 dalībvalstīm bija jānosauc savs izcilākais spēlētājs periodā no 1954. līdz 2003. gadam. Sanmarīno Futbola federācija izvēlējās Bonīni kā savu Zelta spēlētāju.

## Sasniegumi
**Juventus**

* Itālijas Serie A: 1981–82, 1983–84, 1985–86
* Coppa Italia: 1982–83
* Eiropas kauss: 1984–85
* UEFA Kausu ieguvēju kauss: 1983–84
* Eiropas Superkauss: 1984
* Starpkontinentālais kauss: 1985

## Atsauces

## Ārējās saites
Pasaules čempionāts hokejā junioriem

**Pasaules čempionāts hokejā junioriem** ir ikgadējs hokeja turnīrs, kurā spēlē vienīgi hokejisti, kas jaunāki par divdesmit gadu vecumu un ko rīko Starptautiskā Ledus Hokeja Federācija. Tas parasti norisinās decembra otrajā pusē.

Atšķirībā no Pasaules čempionāta pieaugušajiem, junioru čempionāta augstākajā divīzijā spēlē vien desmit komandas.

## Medaļas
### Neoficiālie turnīri

### Oficiālie turnīri

## Skatīt arī
* Pasaules čempionāts hokejā jauniešiem
* Pasaules čempionāts hokejā
## Atsauces

## Ārējās saites

*IIHF World U20 all-time leading scorers at quanthockey.com
*www.worldjuniors2008.com - 2008 IIHF World U20 Championship - Pardubice, Liberec, Czech republic
*Result archive - Full results for men's, women's and junior championships since 1999 and medalists for all tournaments.
*Complete archive of all IIHF tournaments in French at passionhockey.com.
*World Juniors 2022 All Matches Time
Soloņicins

**Soloņicins** (; sieviešu dzimtē **Soloņicina** *(Солони́цына)*) ir krievu cilmes uzvārds. Cilvēki ar šo uzvārdu:

* ‎Anatolijs Soloņicins (*Анатолий Солоницын*; 1934—1982) — padomju teātra un kino aktieris;
* Genādijs Soloņicins (1980) — Latvijas futbolists, pussargs.
Frīdrihs Vesmanis

**Frīdrihs Vesmanis** ( — ) bija latviešu jurists un politiķis (LSDSP), pirmais Saeimas priekšsēdētājs.

## Dzīvesgājums
Dzimis  Rundāles pagasta “Kraukļos”, zemnieku Kārļa Vesmaņa un Elizabetes Vesmanes (dzimušas Straumanes) ģimenē. Mācījās Jelgavas ģimnāzijā. Pēc jaunstrāvnieku arestiem 1897. gadā viņš emigrēja uz Angliju, kur kopš 1899. gada izdeva laikrakstus "Sociāldemokrāts" un "Latviešu Strādnieks". 1903. gadā nelegāli atgriezās Latvijā, kur viņu apcietināja un nometināja Šauļos. 1909. gadā viņš pabeidza tieslietu studijas Pēterburgas Universitāti, bija advokāts Jelgavā. Pirmā pasaules kara laikā devās bēgļu gaitās uz Krieviju, kur strādāja par advokātu Pēterburgā, darbojās Latviešu bēgļu apgādāšanas centrālkomitejā un žurnālistikā.

Pēc Brestļitovskas miera līguma noslēgšanas 1918. gada aprīlī viņš atgriezās Latvijā.
Latvijas brīvības cīņu laikā no 1919. gada jūlija līdz augustam Vesmanis bija Tautas padomes loceklis. No 1920. gada februāra līdz maijam viņš bija Jelgavas pilsētas galva, bet vēlāk darbojās Satversmes sapulcē. 1922. gadā, dibinot Centrālo vēlēšanu komisiju, Vesmanis bija viens no astoņiem tās sākotnējiem locekļiem. No LSDSP Vesmani ievēlēja par 1. Saeimas deputātu un viņš bija pirmais Saeimas priekšsēdētājs.

No 1925. gada februāra līdz 1932. gada martam Vesmanis bija Latvijas sūtnis Apvienotajā Karalistē. 1927. gadā pēc Jāņa Čakstes nāves bija viens no kandidātiem uz Valsts prezidenta amatu. 1937. gadā pensionējās.

Pēc Latvijas okupācijas Vesmani  NKVD apcietināja un notiesāja par to, ka viņš "bijis sociāldemokrātu galēji labējā novirziena līderis". Aizsūtīts uz Soļikamskas soda nometnēm, miris  Usoļjes soda nometnes Surmogas punktā.

## Apbalvojumi
1926. gadā apbalvots ar Triju Zvaigžņu ordeņa II šķiru.

## Atsauces
Huanhe

**Huanhe** (, ) ir liela upe Ķīnā. Tulkojumā no ķīniešu valodas tās nosaukums nozīmē ‘dzeltenā upe’, kas saistīts ar sanešiem (galvenokārt less), kuri upes ūdenim piešķir dzeltenīgu krāsu. Tieši tāpēc arī jūru, kurā tā ietek, sauc par Dzelteno jūru. 
 
Huanhe sākas Tibetas kalnienes austrumdaļā vairāk nekā 4000 m lielā augstumā. Pēc dažādiem datiem upes garums ir 4670 - 5464 km, bet baseina platība 745 000 - 771 000 km2.

Vidējā caurtece ir aptuveni 2500 kubikmetri sekundē. Upei ir musonu režīms, tāpēc vasarā tās ūdens līmenis ceļas par 5 m līdzenumos un 20 m kalnos. Huanhe tik bieži pārplūst un klejo tāpēc, ka nonākot Lielajā Ķīnas līdzenumā, upes līmenis ir vismaz par 3 m augstāks nekā apkārtējā teritorija. Pietiek ūdenslīmenim celties pavisam nedaudz, kad upe jau pārplūst. Plūdi mēdz būt pēc stiprām musonu lietusgāzēm vasarā. Augustā un septembrī tos izraisa taifūni, pavasarī un vasaras sākumā - sniega kušana upes augšteces rajonā. Ķīnieši visādi cīnās ar šo visvareno upi — viņi ceļ hidroelektrostacijas, uzlabo kuģošanas iespējas, bagarējot upi (padziļina gultni, izsmeļot sanešus). Pagaidām upe ir kuģojama tikai 161 km garā posmā.

## Atsauces

## Ārējās saites
Ruslans Mingazovs

**Ruslans Mingazovs** (dzimis , Ašgabatā, Turkmenistānā) ir Turkmenistānas futbolists. Kopš 2022. gada Mingazovs spēlē Honkongas komandā ''Kitchee''.

2009. gada aprīlī viņš debitēja Turkmenistānas izlasē.

## Sasniegumi
* Latvijas čempions - 1 (2010.)

## Ārējās saites

* Profils national-football-teams.com vietnē
Georgijs Gelašvili

**Georgijs Gelašvili** (, , dzimis 1983. gada 30. augustā Čeļabinskā) ir gruzīnu izcelsmes Krievijas hokejists, vārtsargs. Pašlaik (2024) spēlē Krievijas Augstākās hokeja līgas  kluba Karaghandi "Saryarka" rindās.

## Spēlētāja karjera
Savu karjeru Gelašvili uzsāka savā dzimtajā pilsētā, 1999.—00. gada sezonā spēlējot Čeļabinskas "Traktor" otrajā vienībā, kura spēlēja Krievijas Pirmajā līgā. Tiesa, nākamās divas sezonas viņš aizvadīja jau "Traktor" pirmajā komandā, spēlējot Krievijas Augstākajā līgā. 

No 2003. līdz 2006. gadam viņš spēlēja Kazahstānas klubā Karaghandi "Kazakhmis". Komanda spēlēja gan Kazahstānas čempionātā, gan Krievijas Augstākajā līgā. 2006.—07. gada sezonā Gelašvili jau atkal bija "Traktor" rindās, bet 2007.—08. gada sezonas noslēgumā savus spēkus izmēģināja arī Čeļabinskas "Mechel" vienībā. 

2008.—09. sezonu aizvadīja Jaroslavļas "Lokomotiv" rindās, sezonas beigās iegūstot KHL labākā vārtsarga balvu. 2010. gada vasarā hokejists pievienojās Magņitogorskas "Metallurg" vienībai, tās sastāvā aizvadot nākamās trīs sezonas. 2013. gada pievienojās Ņižņijnovgorodas "Torpedo", taču 2014.—15. gada sezonas gaitā tika aizmainīts uz Hantimansijskas "Jugra".

## Ārējās saites
Kristieši

thumbnail|250px|Kristiešu īpatsvars visās pasaules valstīs
**Kristieši** ir kristietības piekritēji. Tiek lēsts, ka pasaulē ir aptuveni 2,4 miljardi kristiešu (31,1 % no pasaules iedzīvotājiem 2020. gadā). Pēc sekotāju skaita tā ir lielākā reliģija pasaulē. 

Aptuveni puse no kristiešiem ir katoļi, mazliet vairāk kā trešdaļa (37%) ir protestanti, 12% ir pareizticīgie, bet atlikušie ir citu konfesiju pārstāvji. Šobrīd aptuveni 37% no visiem kristiešiem dzīvo Amerikā, aptuveni 26% — Eiropā, 24% — Subsahāras Āfrikā, aptuveni 13% — Āzijā un Klusā okeāna reģionā, bet 1% — Tuvajos Austrumos un Ziemeļāfrikā. Kristieši veido lielāko iedzīvotāju daļu 158 valstīs un teritorijās.

## Ārējās saites
Imperatora tamarīns

**Imperatora tamarīns** ir viens no kalitriksu dzimtas pārstāvjiem. Šim dzīvniekam ir garas, baltas ūsas, kuru gali nokarājas līdz pat pleciem, un iesarkana aste. Tas apdzīvo Peru dienvidaustrumus, Bolīvijas ziemeļaustrumus un Brazīlijas rietumus.

## Izskats un īpašības
Imperatora tamarīns ir samērā neliels zīdītājs. Tā garums ir 23 - 25,5&nbsp;cm. Tā aste var būt gandrīz divas reizes garāka nekā pats - 35 - 42&nbsp;cm. Imperatora tamarīna svars ir 300-400 g.
Imperatora tamarīnam ir biezs, pietiekami garš kažoks. Apmatojuma krāsa ir rūsgana un pelēka. Vēders dažkārt ir sudrabaini pelēks, kāju gali un galvas augšpuse melni, aste iesarkana. Šim, no piecām tamarīnu sugām ir visizteiksmīgākās ūsas. Pirkstu virsma ir pārveidojusies par nagiem, izņemot īkšķiem. Šie dzīvnieki ēd augļus, kukaiņus un nektāru. Imperatora tamarīni ir sabiedriski un nebrīvē dzīvo līdz 23 gadiem. Dzimumgatavība sākas 15-18 mēnešu vecumā. Pārošanās laiks - maijs-jūnijs. Grūtniecība ilgst 140-145 dienas.

## Dzīvesveids
Imperatora tamarīni dzīvo Amazones ieplakas lietus mežos un sausās, mūžam zaļās audzēs augstākās teritorijās. Šie dzīvnieki aktīvi kļūst vēlu no rīta un barojas līdz pat pusdienlaikam. Viņi parasti uzturas biezu, ložņājošu augu virsotnēs, lai paslēptos no plēsīgajiem putniem. Tamarīnu barā parasti veido viena mātīte, tēviņš-barvedis un viens vai daži pakļauti tēviņi, un arī mazuļi.

## Vairošanās
Pārošanās periodā tēviņi raida riesta kliedzienus. Mātīte parasti dzemdē divus mazuļus. Mātīte mazuļus parasti tikai pabaro ar pienu, bet par to rūpējas tēviņi kopā ar citiem grupas locekļiem.
Mude (Krievija)

**Mude** jeb **Mudava**, retāk arī **Mudve**, bet krieviski — **Veļikaja** (), ir upe Krievijas Pleskavas apgabalā, kas iztek Bežaņicu augstienē un ietek Pleskavas ezerā. Upes garums ir 430 km, baseina platība — 25 200 km2.

Pavasaros pali sasniedz pusotra metra augstumu. Ūdens caurtece ir 134 m3/s. Ledus ir no novembra līdz aprīlim.

Lielākās pietekas — kreisā krasta: Idrica, Isa, Zilupe (Sīnupe, Siņaja), Rītupe (Ūdrāja, Utroja), Kūkova (Kokava, Kuhva), Vāda (Vjada); labā krasta: Aloļa, Kudka, Sorota, Čerjoha, Pskova.

Upes krastos atrodas pilsētas Opočka, Ostrova un Pleskava.

Upe sākas Bežaņicu augstienē. Augštecē ir vairāki ezeri. Pēc tiem Mude 15 kilometru garumā tek mežos, stipri līkumojot. Tālāk upes krasti ir ļoti ainaviski, tās krastos aug priežu meži. Pēc Idricas ietekas (5 km augšpus ietekas pie Idricas upes atrodas Idricas ciems) Mude strauji pagriežas uz ziemeļiem. Upes platums palielinās līdz 30 — 40 metriem, mežu tās krastos kļūst mazāk, krastu apdzīvojums paliek lielāks.

Lejpus Opočkas, pēc Kudkas ietekas, mežu praktiski vairs nav, straumes ātrums palēninās.

Pēc Zilupes (Siņajas) ietekas Mudes platums sasniedz jau 60 — 70 metrus. Augšpus Ostrovas pilsētas upē ir daudz salu un pietekas atrodas starp tām.

Lejpus Ostrovas, Mudē piecu kilometru garumā ietek uzreiz trīs lielas upes — Rītupe, Kūkova un Vāda. Mudes platums palielinās līdz 100 metriem, straumes ātrums stipri samazinās. Upes krastos šeit ir ļoti maz mežu, tie ir diezgan apdzīvoti.

Pie Pleskavas upē ietek vēl arī Čerjoha un Pskova. Tad upes platums ir vairāk nekā 100 metri.

Mude ietek Pleskavas ezerā 15 km lejpus Pleskavas, veidojot nelielu deltu. Upe lejtecē ir kuģojama.

## Atsauces

## Ārējās saites

* Fotoalbums ar Mudes fotogrāfijām
Skandināvijas kalni

**Skandināvijas kalni** (, *Fjällen* jeb *Kölen*; ; ) ir kalnu sistēma Skandināvijas pussalā. Garums apmēram 1700 km, platums ap 600 km. Rietumu nogāzes atrodas Ziemeļjūras un Norvēģu jūras krastā, veidojot ļoti izrobotus krastus, garus, dziļus līčus (fjordus). Austrumu nogāzes pakāpeniski pazeminās, pārejot līdzenumos un zemienēs Zviedrijas teritorijā.

Kalnu augstums ir salīdzinoši neliels, bet to nogāzes ir ļoti stāvas. Augstākā virsotne Galhēpigens ir 2469 m augsta, atrodas Norvēģijas dienvidos. Zviedrijā augstākā Skandināvijas kalnu virsotne ir Kebnekaise (), kuras augstums ir 2104 m. Somijā augstākā virsotne ir Halti (1324 m). Reljefu veidojuši senie ledāji. Tagadējie Skandināvijas kalnu ledāji ir lielākie mūsdienu ledāji kontinentālajā Eiropā.

Mitrais jūras klimats, kūstošie ledāji un virsas nevienveidība izveido lielu daudzumu upju, lielākā daļa no kurām ir īsas, ar spēcīgu straumi, tās neaizsalst pat ziemā. Upju enerģiju izmanto elektroenerģijas iegūšanai. Daudz ir arī ezeru.

Kalnu nogāzes klāj skujkoku meži, pundurbērzi, krūmāji. Augstāk kalnos raksturīgs tundras augājs.

Skandināvijas kalnos ir dzelzs, titāna, vara, svina atradnes.

## Atsauces

## Ārējās saites
Valstu uzskaitījums pēc mežu platības

Sajā rakstā uzskaitītas valstis pēc to meža platības 2005. gadā. Meža platība nav tas pats, kas mežainums, tāpēc valstis, kuras šajā uzskaitījumā atrodas pirmajās vietās, var arī nebūt mežainākās valstis.
Formozas melnais lācis

**Formozas melnais lācis** (*Ursus thibetanus formosanus*) ir Āzijas melnā lāča (*Ursus thibetanus*) pasuga. To mēdz saukt arī par **baltkakla lāci** vai **suņu lāci**, jo tas mēdz izdot skaņas, kas atgādina suņa rejas.

## Izplatība
Formozas melnais lācis dzīvo tikai Taivānā un ir lielākais Taivānas dzīvnieks, kā arī vienīgais lāču dzimtas dzīvnieks šajā salā. To var sastapt Taivānas kalnu mežos starp 1000 un 3500 metriem virs jūras līmeņa. Lai gan Formozas melnais lācis kopš 1989. gada ir aizsargāts ar likumu, tomēr malumednieki turpina lāčus medīt, un to skaits joprojām samazinās.

## Izskats un ieradumi
Formozas melnais lācis ir viens no mazākajiem Āzijas melnajiem lāčiem, tā ķermeņa garums ir apmēram 130—160 cm, svars 95—120 kg, maksimālais iespējamais svars 200 kg, mātītes ir mazākas par tēviņiem. Tā kažoks ir melns ziemā, bet tumši brūns vasarā, uz krūtīm ir "V" veida balta zīme. Dzīvnieka purns ir garš un gaišāks par pārējo apmatojumu, ar pelēku pazodi.

Formozas melnais lācis, kā visi Āzijas melnie lāči, ir visēdājs, bet galvenokārt tas barojas ar koku lapām, pumpuriem, augļiem, saknēm vai ar kukaiņiem un citiem nelieliem dzīvniekiem, kā arī ēd maitu. Baroties dodas nakts laikā, bet dienu pavada guļot kādā kokā vai alā.

Formozas melnie lāči ir izteikti vientuļnieki, izņemot riesta un mazuļu audzināšanas laiku. Tie ir arī ļoti teritoriāli dzīvnieki, kas savu teritoriju iezīmē ar urīnu un ieskrāpētām zīmēm koku stumbros. Formozas lāči neguļ ziemas miegu, bet dodas no kalniem lejup uz vietām, kur ir siltāks un vairāk barības. Riesta laiks ir ziemā, un pēc 8 mēnešiem parasti piedzimst 1—3 mazuļi, kas paliek kopā ar māti divus gadus. Dzīves ilgums ir 25—30 gadi.

## Atsauces

## Ārējās saites
* Formosan black bear cub donated to Taipei Zoo
Tesmeņveidīgie mākoņi

**Tesmeņveidīgie mākoņi** jeb **maisveida mākoņi** (*Mammatus, (mam)*) ir mākoņi ar nokareniem puslodes formas izspiedumiem to apakšdaļā. Šie izspiedumi tiecas uz leju līdzīgi tesmeņiem vai nokarenām kabatām. No tā radies mākoņu nosaukums ( — tesmenis, krūts dziedzeris). Šādi mākoņi retumis novērojami negaisa mākoņu aizmugurē vasaras periodā. Tie veidojas, strauji izbeidzoties vertikālajām strāvām, kas atbildīgas par gubmākoņa plakanās apakšas un izliektās virsotnes rašanos — tad mākoņa apakšdaļa sāk nolaisties, veidojot uz leju vērstus izliekumus. Tesmeņveida forma var būt novērojama arī pie slāņu gubmākoņiem un retāk spalvmākoņiem, ja tie rodas no negaisa mākoņa "laktas".

Biežāk *Mammatus* mākoņi novērojami tropiskajos platuma grādos un saistīti ar tropiskajiem cikloniem.

Parasti šo mākoņu "šūnu" izmēri ir apmēram puskilometrs. Tās mēdz būt asi norobežotas, dažreiz izplūdušas. Krāsa parasti tāda pati, kā pamatmākonim, bet var būt zeltaina vai sarkanīga, ja izvirzījumus apspīd Saule.

thumb|center|700px|''Mammatus'' mākoņu panorāma

## Literatūra
K. Ozola, A. Zirnītis. Meteoroloģija. R:, LVI, 1958, 232. lpp.

## Ārējās saites
* Mammatus Clouds 
* Reta parādība novērota Kuldīgas pusē
Pinakoīds

right|200px|thumb|Caur no attēla skatupunkta redzamajiem pinakoīdiem ir novilktas asis (sarkanās)
**Pinakoīds** ir kristalogrāfijas jēdziens, kas apzīmē divas kristāla skaldnes, kuras krusto tikai vienu no tā asīm un ir paralēlas visām pārējām. Šīs skaldnes nav spoguliskas, tās ir simetriskas attiecībā pret simetrijas centru. Šis centrs atrodas pa vidu starp abu pinakoīda skaldņu centriem.
left|thumb|Pinakoīds ar simetrijas centru:<br />1— simetrijas centrs,<br /> 2 — pinakoīda skaldnes

## Atsauces
One.lv

**One.lv** bija lielākā tiešsaistes sociālās tīklošanās vietne krievvalodīgai auditorijai Latvijā, kurā reģistrēto lietotāju skaits pārsniedza 850 000.  Lietotāji piedalās diskusijās, veido interešu grupas, apmainās ar fotogrāfijām. Aktīvākie *One.lv* lietotāji bija vecumā no 16 līdz 35 gadiem. 

Sociālo tīklu *One.lv* attīstīja Forticom Grupa, bet konsultācijas reklāmdevējiem par sociālā tīkla sniegtajām iespējām sniedza Progression — Forticom Grupas interneta mārketinga kompānija, kas uzņēmumiem Baltijā nodrošina komunikāciju ar krievvalodīgo auditoriju, izmantojot Forticom Grupa lokālos sociālos tīklus Centrāleiropā, Austrumeiropā un Krievijā, kuros ir vairāk nekā 55 miljoni reģistrēto lietotāju.

Kā slēgšanas iemesls nosaukts «tikai un vienīgi resursu jautājums - pienācīga servisa līmeņa uzturēšanai nav iespēju». Portālu slēdza 2013. gada 31. janvārī.

## Piezīmes un atsauces

## Ārējās saites
* Progression
Žižkovas "Viktoria"

thumb|''FK Viktoria'' stadions
***FK Viktoria Žižkov*** ir viens no vecākajiem futbola klubiem Čehijā, dibināts 1903. gadā. Pašlaik spēlē Čehijas 2. līgā. Mājas spēles aizvada *FK Viktoria* stadionā (oficiālais nosaukums pašlaik *eFotbal Arena*), kur ir 5037 skatītāju vietas. Komanda ir divas reizes izcīnījusi Čehijas kausu, bet 1928. gadā kļuvusi pas Čehoslovākijas čempioniem. Lielākais panākums Čehijas čempionātā ir divreiz izcīnīta 3. vieta.

## Vēsture
Komandu 1903. gadā nodibināja studentu grupa no Zižkovas mazpilsētas (kopš 1922. gada daļa no Prāgas). *Viktoria* lielākie panākumi bija starpkaru periodā — līdz 1948. gadam tas bija trešais panākumiem bagātākais Čehoslovākijas klubs, uzvarot Čehoslovākijas čempionātā 1928. gadā un ieņemot otro vietu 1929. gadā. Pēc Otrā pasaules kara un komunisma ēras sākuma 1948. gadā tas izkrita no augstākās līgas un līdz 1993. gadam spēlēja zemākajās līgās. *Viktoria* veiksmīgi spēlēja periodā no 1993. līdz 2003. gadam, četrreiz piedaloties Eiropas kausu sacensībās un divreiz ieņemot trešo vietu vietējā čempionātā (2002., 2003.).

2002. gadā Žižkovas "Viktoria" no UEFA kausa izslēdza Skotijas komandu Glāzgovas "Rangers". 2004. gadā pēc vairāku neveiksmīgu spēļu sērijas un korupcijas skandāla komanda izkrita uz Čehijas 2. līgu, bet 2007. gadā tā veiksmīgi atgriezās, nākamo sezonu noslēdzot tabulas vidū. 2009. gadā klubs atkal pēc neveiksmīgas sezonas izkrita uz otro līgu, bet pēc divām sezonām spēja atkal atgriezties. 2011.–2012. gada sezonā komanda ierindojās pēdējā (16.) vietā 1. līgā un atkal izkrita uz 2. līgu. 2015. gadā ieguva 4. vietu 2. līgā, bet finansiālu problēmu dēļ neieguva licenci un tika pazemināta uz 3. līgu.

## Sasniegumi
* **Čehoslovākijas čempionāts**
** Čempioni (1): 1927–28
** Vicečempioni (1): 1928–29
* **Čehijas kauss**
** Kausa ieguvēji (2): 1993–94, 2000–01
** Finālisti (1): 1994–95

## Atsauces

## Ārējās saites

* Kluba oficiālā vietne
Himalaju melnais lācis

**Himalaju melnais lācis** (*Ursus thibetanus laniger*) ir Āzijas melnā lāča (*Ursus thibetanus*) pasuga. Himalaju melnais lācis ir reta pasuga un to var sastopt Himalaju kalnu mežos no Butānas līdz Pakistānai. Vasaras laikā to var sastapt Nepālā, Ķīnā, Krievijā un Tibetā 3000 līdz 3700 metrus virs jūras līmeņa. Ziemā tas dodas lejā no kalniem līdz 1500 metriem virs jūras līmeņa un apmetas tropu mežos, lai gan mēdz doties ziemas miegā. 

Himalaju melnais lācis ir ierakstīts Sarkanajā grāmatā un to medības ir aizliegtas kopš 1977. gada, bet joprojām malumedniecība nodara lielu postu Himalaju melno lāču populācijai.

## Izskats un ieradumi
Himalaju melnajam lācim ir melns, biezs kažoks ar gaiši dzeltenu "V" veida formas zīmi uz krūtīm, purns gaiši brūns. Tā ķermeņa garums ir 140—165 cm, svars 90—120 kg, lai gan rudenī var sasniegt 200 kg. Lai arī Himalaju melnie lāči pamatā ir dienas dzīvnieki, tomēr pēdējā laikā, lai izvairītos no cilvēkiem, tie ir kļuvuši par nakts dzīvniekiem. Pa dienu tie slēpjas alās vai koku dobumos.

Himalaju melnais lācis kā visi Āzijas melnie lāči ir visēdājs un ēdīs visu, ko atradīs: zīles, riekstus, augļus, medu, saknes, kukaiņus, termītus un bišu kāpurus. Ja trūkst barības, tie var uzbrukt mājlopiem: aitām, kazām un liellopiem. Trīs gadu vecumā Himalaju melnais lācis sasniedz dzimumbriedumu. Februārī, kamēr lāči guļ ziemas miegu, mātītei parasti piedzimst 2 mazuļi.

## Atsauces

## Ārējās saites

* Bears Family of India
NK.pl

***NK.pl*** (agrāk ***nasza-klasa.pl***) ir tiešsaistes sociālā tīkla tīmekļa vietne Polijā, kurā ir vairāk nekā 23 miljoni reģistrētu lietotāju.

Sociālo tīklu *Nasza-klasa.pl* attīsta *[[Forticom Grupa]]*, bet konsultācijas reklāmdevējiem par sociālā tīkla sniegtajām iespējām sniedz *[[Progression]]* — *[[Forticom Grupa]]s* interneta mārketinga kompānija, kas uzņēmumiem Baltijā nodrošina komunikāciju ar krievvalodīgo auditoriju, izmantojot *Forticom Grupas* lokālos sociālos tīklus Centrāleiropā, Austrumeiropā un Krievijā — *[[One.lv]]*, *[[One.lt]]*, *[[Videogaga]].lv*, *Videogaga.lt*, *[[Odnoklassniki.ru]]*, *Nk.pl*, kuros ir vairāk nekā 55 miljoni reģistrēto lietotāju.

## Piezīmes un atsauces

## Ārējās saites
* Nasza-klasa.pl 
* Progression
Odnoklassniki.ru

thumb|200px|"Onoklassniki.ru" logo
***Odnoklassniki.ru*** ir tiešsaistes sociālā tīkla tīmekļa vietne Krievijā, kurā ir vairāk nekā 30 miljoni reģistrētu lietotāju.

Sociālo tīklu *Odnoklassniki.ru* attīsta *Forticom Grupa*, bet konsultācijas reklāmdevējiem par sociālā tīkla sniegtajām iespējām sniedz *Progression* — *Forticom Grupas* interneta mārketinga kompānija, kas uzņēmumiem Baltijā nodrošina komunikāciju ar krievvalodīgo auditoriju, izmantojot *Forticom Grupas* lokālos sociālos tīklus Centrāleiropā, Austrumeiropā un Krievijā — *One.lv*, *One.lt*, *Videogaga.lv*, *Videogaga.lt*, *Odnoklassniki.ru*, *Nasza-klasa.pl*, kuros ir vairāk nekā 55 miljoni reģistrēto lietotāju.

## Piezīmes un atsauces

## Ārējās saites
* ''Odnoklassniki.ru'' 
* ''Progression''
Forticom Grupa

thumb|200px|"Forticom Grupa" logo
***Forticom Grupa*** ir Latvijā bāzēts IT uzņēmums, kas attīstīja lokālos sociālos tīklus Centrāleiropā, Austrumeiropā un Krievijā. Forticom Grupas attīstītie sociālie tīkli ir *[[One.lv]]*, *[[One.lt]]*, *Videogaga.lv*, *Videogaga.lt*, *[[Odnoklassniki.ru]]*, *[[Nasza-klasa.pl]]*, kuros ir vairāk nekā 55 miljoni reģistrēto lietotāju.

Latvijā *Forticom Grupa* darbojas kopš 1999. gada un attīstīja projektus *[[One.lv]]* un *Videogaga.lv*.

*Forticom Grupas* interneta mārketinga kompānija *[[Progression]]* uzņēmumiem Baltijā nodrošina komunikāciju ar krievvalodīgo auditoriju, izmantojot *Forticom Grupas* lokālos sociālos tīklus Centrāleiropā, Austrumeiropā un Krievijā.

## Videogaga
thumb|200px|"Videogaga.lv" logo
Forticom Grupas attīstītie video portāli Latvijā un Lietuvā ir *Videogaga.lv* un *Videogaga.lt*.

Konsultācijas reklāmdevējiem par *Videogaga.lv* sniegtajām iespējām sniedz *Progression* — Forticom Grupas interneta mārketinga kompānija, kas uzņēmumiem Baltijā nodrošina komunikāciju ar krievvalodīgo auditoriju, izmantojot Forticom Grupas lokālos sociālos tīklus Centrāleiropā, Austrumeiropā un Krievijā — *One.lt*, *Videogaga.lt*, *Odnoklassniki.ru*, *Nasza-klasa.pl*, kuros ir vairāk nekā 55 miljoni reģistrēto lietotāju.

## Atsauces

## Ārējās saites
* Oficiālā mājaslapa 
* Informācija UR mājaslapā
* Videogaga.lt mājaslapa
* Videogaga.lv mājaslapa
* Progression mājaslapa
Japānas melnais lācis

**Japānas melnais lācis** (*Ursus thibetanus japonicus*) ir Āzijas melnā lāča (*Ursus thibetanus*) pasuga. Japānā to mēdz saukt par **mēness lāci** ().

Japānas melnais lācis mūsdienās pamatā vairs ir sastopams tikai Honsju salas austrumu kalnu mežos izolētās, nelielās grupās. Tas gandrīz ir izmiris Šikoku salā, kurā ir palikuši apmēram 20 lāči, un vairs nav sastopams Kjusju salā. Lai izdzīvotu un izvairītos no cilvēka, Japānas melnais lācis veic garus pārceļojumus barības un vientulības meklējumos. Ir uzskats, ka Honsju salā dzīvo mazāk kā 10 000 lāču, lai gan  to bija apmēram 150 000.

## Izskats un ieradumi
Japānas melnais lācis ir viens no mazākajiem Āzijas melnajiem lāčiem, tā ķermeņa garums ir 110—150 cm, svars 60—120 kg. Mātītes ir mazākas par tēviņiem. To kažoki ir melni ar gaiši dzeltenu mēness formas zīmi uz krūtīm.

Lielākā daļa Japānas melno lāču ir nakts dzīvnieki, lai izvairītos no saskarsmes no cilvēkiem. Ziemas laikā Japānas melnais lācis alās guļ ziemas miegu. Kalnos parasti uzsnieg sniegs, kas kalpo kā silta sega aukstajā laikā. Japānas melnais lācis ir veikls kokos kāpējs, tie mēdz kokos būvēt ligzdas, kuras izmanto, lai atpūstos, gulētu vai paēstu, kā arī migas tiek ierīkotas koku dobumos un alās.

Japānas melnais lācis ir gandrīz veģetārietis, tas barojas ar zīlēm, dižskābarža riekstiem, jaunajiem dzinumiem, ķiršiem, skudrām un citiem kukaiņiem. Visvairāk savā diētā lāči patērē zīles, kas ir īpaši svarīgi rudenī, lai pieaudzētu masu pirms došanās ziemas guļā. Bet Japānas melnais lācis pie iespējas nomedīs kādu vardi, ķirzaku, krabjus un ēdīs arī maitu.

Dzimumbriedumu Japānas melnais lācis sasniedz 3—4 gadu vecumā. Riesta laiks ir no maija līdz augustam, grūsnības periods ilgst 6—7 mēnešus, bet lācene spēj atlikt embrija attīstību līdz 4—5 mēnešiem, izvēloties piemērotu laiku mazuļa attīstībai. Tas parasti ir rudens, kad ir uzkrātas tauku rezerves. Divi līdz trīs mazuļi dzimst februārī ziemas miega laikā. Mazuļi paliek kopā ar māti divus gadus.

## Atsauces

## Ārējās saites
* Japānas melnā lāča foto
* Population viability analysis of a Japanese black bear population
* Chinese medicine proves deadly for Japanese bears
Tibetas lācis

**Tibetas lācis** var būt:
* Tibetas melnais lācis (*Ursus thibetanus thibetanus*) — Āzijas melnā lāča (*Ursus thibetanus*) pasuga
* Tibetas brūnais lācis (*Ursus arctos pruinosus*) — brūnā lāča (*Ursus arctos*) pasuga
.td

**.td** ir Čadas Interneta augstākā līmeņa domēns (ccTLD).
## Ārējās saites
* IANA .td whois informācija 
* www.sotel.td - Domēna vārdu reģistrators
.az

**.az** ir Azerbaidžānas Interneta augstākā līmeņa domēns (ccTLD).
Šo domēnu pārvalda *Azerbaijan Communications*.

## Otrā līmeņa domēni

* **.biz.az** — uzņēmumiem
* **.co.az** — komerciālām struktūrām
* **.com.az** — komerciālām struktūrām
* **.edu.az** — mācību iestādēm
* **.gov.az** — valsts pārvaldes struktūrām
* **.info.az** — informatīvām lapām
* **.int.az** — organizācijām ārpus valsts
* **.mil.az** — aizsardzības iestādēm
* **.name.az** — privātpersonām
* **.net.az** — interneta pakalpojumu sniedzējiem
* **.org.az** — organizācijām
* **.pp.az** —
* **.pro.az** — profesionāļiem

## Ārējās saites
* IANA .az whois informācija
Beludžistānas melnais lācis

**Beludžistānas melnais lācis** (*Ursus thibetanus gedrosianus*) ir Āzijas melnā lāča (*Ursus thibetanus*) pasuga. Tā ir viena no visretākajām Āzijas melno lāču pasugām un ir ierakstīta Sarkanajā grāmatā. 
Beludžistānas melnais lācis dzīvo Pakistānas Beludžistānas provinces un Irānas dienvidaustrumu kalnos. Agrāk šo lāci varēja sastapt visā Beludžistānas provincē, bet mūsdienās tas daudzviet ir izmiris, un visbiežāk tas sastopams Khuzdaras apkārtnē, vietējie uzskata, ka šobrīd šajā apkārtnē varētu būt 8—10 lači. Mežu izciršana ir galvenais iemesls, kādēļ šo lāču paliek arvien mazāk.

## Izskats un ieradumi
Kā visiem Āzijas melnajiem lāčiem arī Beludžistānas melnajam lācim ir melns vai ļoti bieži sarkanbrūns kažoks ar gaiši dzeltenu "V" veida zīmi uz krūtīm. Tā ķermeņa izmērs ir apmēram 140—190 cm, svars 90—180 kg. Tā kažoks ir ar īsāku spalvu nekā parasti Āzijas melnajiem lāčiem. 

Beludžistānas melnais lācis ēd visu, ko var atrast: dažādus zaļos augus, augļus, ogas, sēklas, medu un kukaiņus, kā arī putnus, grauzējus un ķirzakas. 

Dzimumbriedumu tas sasniedz 3—4 gadu vecumā, grūsnības periods ilgst 7—8 mēnešus, zinātnieki uzskata, ka siltākos reģionos grūsnība ir īsāka kā vēsākos. Pakistānā riesta laiks parasti ir oktobrī. Februārī piedzimst 1—3 mazuļi. Mazuļi ir akli un nevarīgi. Māte tos zīda ar pienu apmēram 6 mēnešus, bet kopā ar māti tie kopumā paliek 2—3 gadus. Savvaļā var sastapt ģimeni ar dažāda vecuma lācēniem. To dzīves garums ir 25—30 gadi.

## Atsauces

## Ārējās saites
* Asiatic Black Bear
* Indian subcontinent--Pakistan, Afghanistan
* The status and conservation of the Asiatic black bear in Nikshahr County, Baluchistan District of Iran
Anhela ūdenskritums

**Anhela ūdenskritums** (, pemonu: *Kerepakupai Meru* — 'dziļākās vietas ūdenskritums' vai *Parakupá Vená* — 'kritums no augstākā punkta') ir ūdenskritums Venecuēlā, pasaulē augstākais ūdenskritums, kura kopējais augstums ir 979 (pēc citiem datiem 1054 vai 1059) metri un platums 107 metri. Ūdens nepārtraukti krīt 807 metru garumā. Ūdenskritums nosaukts Džeimsa Eindžela vārdā, kurš pārlidoja šo ūdenskritumu 1935. gadā un tādējādi to arī atklāja. 

Ūdenskritums atrodas Venecuēlas tropiskajos mežos Gvajānas plakankalnē. Ūdenskritums krīt no Aujantepuja kalna un no tā izveidojas Kerepa, kas ietek Čurunas upē, Karao pietekā. "Čuruna" vietējā pemonu valodā nozīmē "zibens".

Upi, kuru veido Anhela ūdenskrituma ūdeņi, sauc gan par Kerepu, vārdā, kuru tai devuši vietējie iedzīvotāji, gan par Gauju. Latvijas upes Gaujas vārdā to nosauca Venecuēlā dzīvojušais latviešu pētnieks Aleksandrs Laime, kurš ir pirmais zināmais cilvēks vēsturē, kurš līdz Anhelam nonācis ar kājām.

## Ārējās saites
Viktorijas ūdenskritums

**Viktorijas ūdenskritums** () ir ūdenskritums Zambezi upē Āfrikas dienviddaļā. Atrodas uz Zambijas un Zimbabves valstu robežas. Ūdenskritums ir apmēram 1700 m plats un līdz 108 m augsts (augstums mainās no 80 m labajā krastā līdz 108 m centrā). Tas izskatās ļoti iespaidīgi, jo ūdens krīt ļoti šaurā un dziļā ieplakā. Turklāt krītošais ūdens veido šļakatas un miglu, kuri var pacelties līdz 400 m augstumam un var būt redzami pat no 50 km attāluma.

## Vēsture
Skotu pētnieks Deivids Livingstons 1855. gadā bija pirmais eiropietis, kas redzēja šo ūdenskritumu un nosauca to karalienes Viktorijas vārdā. Agrāk ūdenskritums bija pazīstams vietējo iedzīvotāju vidū kā "dārdošie dūmi".

Viktorijas ūdenskritums ir viens no izcilākajiem Dienvidāfrikas dabas pieminekļiem, tas ir iekļauts arī UNESCO pasaules mantojuma objektu sarakstā. Tas atrodas divu nacionālo parku - "Dārdošie Dūmi" («Mosi-oa-Tunya») Zambijā un "Viktorijas ūdenskritums" Zimbabvē - teritorijā.

Viktorijas ūdenskritums ir pasaulē vienīgais ūdenskritums, kurš ir vairāk nekā 100 metru augsts un vairāk nekā kilometru plats.

right|thumb|250px|Migla virs ūdenskrituma
Lietus sezonas laikā ūdenskritumā vienas minūtes laikā krīt lejup 500 miljoni litru ūdens, krītošā ūdens milzīgā spēka ietekmē ūdens šļaksti paceļas vairāku simtu metru augstumā. 1958. gadā plūdu laikā Zambezi, ūdenskritumā tika novērots rekordliels ūdens daudzums - vairāk nekā 770 miljoni litru ūdens minūtē (apmēram 13 miljoni litru sekundē).

## Atsauces

## Ārējās saites
Igvasu ūdenskritums

**Igvasu ūdenskritums** (, , ) ir ūdenskritums Igvasu upē uz Brazīlijas un Argentīnas robežas, uz Brazīlijas un Argentīnas Igvasu nacionālo parku robežas (divi dažādi nacionālie parki ar vienādu nosaukumu). Abi šie nacionālie parki ir iekļauti UNESCO Pasaules mantojuma objektu sarakstā 1984. un 1986. gadā.

Ūdenskrituma platums ir 2,7 kilometri un tas sastāv no apmēram 270 atsevišķiem nelieliem ūdenskritumiem. Lielākais to augstums ir 82 metri, tomēr vairums ūdenskritumu ir 60 metrus augsti. Lielākais no tiem ir «Velna rīkle» (*Garganta del Diablo*) — U veida pārrāvums 150 metru platumā un 700 metru garumā. Šis ūdenskritums atzīmē Brazīlijas un Argentīnas robežu.

Liels salu daudzums atdala ūdenskritumus vienu no otra. Apmēram 900 metri no kopējā 2700 metru lielā platuma ir aizņemti ar salām, tāpēc tajos ūdens nav. Lielākā daļa ūdenskritumu atrodas Argentīnas teritorijā, tomēr no Brazīlijas puses paveras labs skats uz lielāko no tiem Velna Rīkli.

## Panorāmas
center|thumb|700px|Ūdenskritumu panorāma
700px|center|thumb|Ūdenskritumu panorāma no Brazīlijas puses

## Atsauces

## Ārējās saites

* 28 Igvasu ūdenskrituma fotogrāfijas